- 2 -

1. ปัจจัยความเสี่ยง

1) ความเสี่ยงเกี่ยวกับการผลิต

กรณีบริษัทฯ พึ่งพาผู้ผลิตรายใหญ่น้อยราย

บริษัทฯ มีผู้ผลิตสินค้ารายใหญ่เพียง 1-2 ราย ในแต่ละกลุ่มผลิตภัณฑ์
หากมีปัจจัยที่ทำให้บริษัทผู้ผลิตไม่สามารถผลิตให้ได้ในปริมาณและเวลาตามที่กำหนดไว้ย่อมส่งผลกระทบต่อยอดขายและโอกาสทางการตลาด

- มาตรการป้องกัน

1. ฝ่ายผลิตภัณฑ์ได้จัดทำ INTERFACE AGREEMENT
กับบริษัทผู้ผลิตเพื่อเป็นการรับประกันที่จะส่งสินค้าตาม

เป้าหมายในเวลาที่กำหนด บริษัทผู้ผลิตเหล่านั้นล้วนแต่เป็นบริษัทที่บริหารงานตามนโยบาย ISO
9002
ซึ่งจะได้รับผลกระทบกับความน่าเชื่อถือและธุรกิจของบริษัทเองในกรณีที่ไม่สามารถจัดส่งสินค้าได้เช่นกัน

2. บริษัทผู้ผลิตเหล่านี้ ล้วนก่อตั้งขึ้นด้วยนโยบายการสนับสนุนซึ่งกันและกัน
และเป็นบริษัทในเครือสหพัฒน์ด้วยกัน
เพื่อเสริมสร้างความแข็งแกร่งของกันและกันในการแข่งขันอยู่แล้ว
มีการทำงานร่วมกันด้วยความสัมพันธ์ลึกซึ้งยาวนาน โดยประสานแผนงานกันอย่างสม่ำเสมอต่อเนื่อง
ทำให้ทราบปัจจัยที่จะมีผลต่อการผลิตและสามารถวางแผนร่วมกันในการแก้ปัญหาอย่างทันท่วงที

3. มีการทำงานเป็นทีมระหว่างผู้ผลิตและฝ่ายผลิตภัณฑ์มากขึ้น ตั้งแต่การประชุมเกี่ยวกับปัจจัยต่าง ๆ
ในการเตรียม SUPPLY สินค้า การวางแผน และการวางเป้าหมาย ORDER สินค้า
ทำให้มีความแม่นยำในการประเมินจำนวน ระยะเวลายิ่งขึ้น
รวมทั้งการแก้ไขสถานการณ์ร่วมกันทันทีกรณีที่มีการขายเพิ่มขึ้นมากจนป้อนสินค้าไม่ทัน

2) ความเสี่ยงเกี่ยวกับช่องทางการจัดจำหน่าย

บริษัทฯ ดำเนินธุรกิจโดยการขายผ่านช่องทางหลัก คือ ห้างสรรพสินค้าเป็นส่วนใหญ่
และมีจำนวนผ่าน DISCOUNT STORE น้อย ซึ่งเป็นช่องทางที่มีการขยายตัวมาก ทั้งกรุงเทพ
และต่างจังหวัด

- มาตรการป้องกัน

1. ปีนี้บริษัทฯ มีนโยบายในการขยายการขายเข้าไปใน DISCOUNT STORE ให้มากขึ้น
โดยการเลือก BRAND เดิมที่มีอยู่ให้ขยายมากขึ้น และใช้วิธี LAUNCH NEW PRODUCT
เฉพาะช่องทางนี้เพื่อให้เหมาะสมกับความต้องการและกำลังซื้อของกลุ่ม DISCOUNT STORE
แนวทางนี้ใช้กับกลุ่มผลิตภัณฑ์เครื่องสำอางเป็นส่วนใหญ่

2. ขยายการขายเข้าไปใน DISCOUNT STORE โดยการ LAUNCH BRAND
ใหม่ที่มีราคาและคุณภาพตรงตามความต้องการของกลุ่มเป้าหมาย
โดยเฉพาะกลุ่มผลิตภัณฑ์เสื้อผ้าซึ่งเน้นที่รูปแบบและสีสันตามแฟชั่นเป็นหลัก

- 3 -

3) ความเสี่ยงเกี่ยวกับตรายี่ห้อ

มี 2
ธุรกิจหลักที่พิจารณาแล้วอาจจัดเป็นความเสี่ยงได้คือธุรกิจเครื่องสำอางและธุรกิจชุดชั้นในสตรีแม้ว่าจะมียี่ห้อที่จำหน่ายอยู่จำนวน
8 และ 7 ยี่ห้อตามลำดับ แต่มีเพียงยี่ห้อเดียวในแต่ละธุรกิจเท่านั้นที่มียอดขายสูงคือ PIAS และ
WACOAL ซึ่งมียอดขายเป็น 80% ของแต่ละธุรกิจ และยี่ห้อทั้งสองเป็นตรายี่ห้อของญี่ปุ่น
ไม่ใช่ของบริษัท

- มาตรการป้องกัน

1. บริษัทฯ ได้ทำการตลาด BRAND PIAS และ WACOAL อย่างต่อเนื่องจน PIAS และ WACOALมี
BRAND AWARENESS ถึง 99% ขณะที่มียอดขายโตต่อเนื่องจนรักษาความเป็นอันดับ 1 ในธุรกิจ
สิ่งนี้เองทำให้บริษัทคู่ค้าทางญี่ปุ่นให้ความไว้วางใจให้บริษัทจัดจำหน่ายและทำการตลาดเสมอมา
และด้วยความสัมพันธ์อันดียาวนานต่อเนื่อง
สามารถกล่าวได้ว่าความเสี่ยงในกรณีที่บริษัทคู่ค้าทางญี่ปุ่นจะมาทำตลาดเองมีน้อยมาก

2. บริษัทฯ ได้สร้าง BRAND ของบริษัทเอง และได้เริ่มทำการตลาดในแต่ละ BRAND มาแล้ว
จากนี้ต่อไปต้องทำการตลาดเชิงรุกให้ BRAND
ของบริษัทมีอัตราเติบโตของยอดขายในลักษณะก้าวกระโดดเพื่อลดความเสี่ยงอันเกิดจากการพึ่งพารายได้จาก
PIAS และ WACOAL เป็นหลัก และถือเป็นการขยายฐานของบริษัทเอง
ในการลดความเสี่ยงที่อาจจะเกิดขึ้น

4) ผลกระทบจากมาตรฐานการบัญชี

จากมาตรฐานการบัญชี ฉบับที่ 36 เรื่องการด้อยค่าสินทรัพย์ บริษัทฯ
เกิดผลขาดทุนจากการด้อยค่าเงินลงทุน 21.59 ล้านบาท ทรัพย์สินอื่น 15.87 ล้านบาท
และกำไรจากการกลับบัญชีรายการขาดทุนจากการด้อยค่าเงินลงทุน 35.58 ล้านบาท
ปรากฎอยู่ในงบกำไรขาดทุน

จากมาตรฐานการบัญชี ฉบับที่ 40 เรื่องการบัญชีสำหรับเงินลงทุนในตราสารหนี้และตราสารทุน
บริษัทฯ มีกำไรจากการปรับราคาหลักทรัพย์ 500.53 ล้านบาท ปรากฏอยู่ในส่วนของผู้ถือหุ้นในงบดุล

หากนำรายการทั้ง 2 มารวมกันแล้วพบว่า บริษัทฯ มีผลกำไรจากการปรับราคาหลักทรัพย์ 500.53
ล้านบาท และกำไรจากการกลับบัญชีรายการขาดทุนจากการด้อยค่าเงินลงทุน 35.58 ล้านบาท รวม
536.11 ล้านบาท สูงกว่าผลขาดทุนจากการด้อยค่าเงินลงทุนและทรัพย์สินอื่นรวม 37.46 ล้านบาท
เป็นจำนวน 498.65 ล้านบาท

5) การลงทุน

บริษัทฯ ร่วมลงทุนในกิจการของบริษัทในเครือจำนวน 150 บริษัท ในสัดส่วนการถือหุ้นไม่เกินร้อยละ
20 ของทุนจดทะเบียนของบริษัทนั้น ๆ
มีการถือหุ้นในลักษณะไขว้กันหรือย้อนกลับระหว่างบริษัทในเครือ และบริษัทฯ
ไม่มีอำนาจควบคุมกิจการในบริษัทที่ลงทุน
การบริหารงานของบริษัทดังกล่าวขึ้นอยู่กับคณะกรรมการของแต่ละบริษัทในการบริหารและตัดสินใจ

การลงทุนของบริษัทเป็นไปในลักษณะของการร่วมลงทุนในธุรกิจที่เกี่ยวเนื่องกันหรือเอื้อประโยชน์ต่อกัน
รวมทั้งเป็นการลงทุนเพื่อกระจายความเสี่ยง

บริษัทฯ ได้รับผลตอบแทนจากการลงทุนในรูปของเงินปันผล ถ้าบริษัทลงทุนใดขาดทุน บริษัทฯ
จะบันทึกตั้งค่าเผื่อผลขาดทุนจากการด้อยค่าเงินลงทุนไว้ในงบกำไรขาดทุนของบริษัท
โครงสร้างการถือหุ้นดังกล่าวไม่มีผลกระทบต่อการรับรู้ส่วนแบ่งรายได้ของบริษัทและไม่ทำให้เกิดความแตกต่างจากที่รับรู้ในงบการเงินในปัจจุบัน

- 4 -

บริษัทฯ มีมาตรการในการป้องกันความเสี่ยงจากการลงทุน
โดยแต่งตั้งบุคคลซึ่งอยู่ในบริษัทที่ร่วมลงทุนหรืออยู่ในบริษัทที่ทำธุรกิจที่เกี่ยวเนื่องกับกิจการที่ลงทุนเป็นศูนย์ดูแลเงินลงทุน
คอยติดตามตรวจสอบงบ และข้อมูลสถานการณ์ของบริษัทที่ลงทุน เพื่อทราบปัญหาที่เกิดขึ้น
และรายงานให้บริษัทและผู้ถือหุ้นในกลุ่มทราบปีละครั้ง
และรายงานทันทีที่เกิดเหตุการณ์ผิดปกติหรือวิกฤติ เพื่อช่วยกันหาแนวทางแก้ไข

6) การให้กู้ยืมเงินและค้ำประกัน

บริษัทฯ ได้รับอนุมัติจากที่ประชุมสามัญผู้ถือหุ้นครั้งที่ 37 ประจำปี 2545 เมื่อวันที่ 22 เมษายน
2545 ให้จัดสรร
วงเงินให้กู้และวงเงินค้ำประกันแก่บริษัทที่มีความสัมพันธ์ทางธุรกิจกับบริษัทภายในวงเงินรวมไม่เกิน
1,600 ล้านบาท

บริษัทฯ มีนโยบายที่จะลดความเสี่ยงในภาระทั้ง 2 ประเภทให้มีปริมาณที่ลดลง
และเพื่อให้บริษัทในเครือสามารถยืนหยัดอยู่ได้ด้วยความสามารถของตัวบริษัทเอง บริษัทฯ
ได้ลดวงเงินค้ำประกันที่เกินจำเป็นลงและรวมทั้งให้บริษัทในเครือผู้มีหน้าที่รับผิดชอบตามสายธุรกิจเป็นผู้ค้ำประกันวงเงินสินเชื่อแทนบริษัท
อีกทั้งได้ลดการให้กู้ยืมลงโดยให้แต่ละบริษัทเป็นผู้กู้ยืมเงินโดยตรงจากสถาบันการเงินเอง

จากเป้าหมายการลดภาระทั้ง 2 ประเภท ในปี 2543 บริษัทฯ เปลี่ยนหลักเกณฑ์การจัดสรรวงเงิน

ทั้ง 2 ประเภทใหม่ จากเดิม วงเงินให้กู้ ไม่มากกว่า 50% ของส่วนของผู้ถือหุ้น

และ วงเงินค้ำประกัน ไม่มากกว่า 1 เท่า ของสินทรัพย์รวม เป็นตัวเลข ABSOLUTE VALUE
รวมอยู่ที่ 1,800 ล้านบาท ในอัตราประมาณ 50% ของวงเงินที่ใช้ไปในปี 2541
เป็นผลให้ภาระเงินทั้ง 2 ประเภท อยู่ในระดับ 1,263.90 ล้านบาท ลดลงจากปี 2541 ถึง 60%

ในปี 2545 บริษัทฯ ได้กำหนดวงเงินทั้ง 2 ประเภท ลดลงจาก 1,700 ล้านบาท เป็น 1,600
ล้านบาท

ณ 31 ธันวาคม 2545 บริษัทฯ มีเงินให้กู้ยืมแก่บริษัทในเครือรวม 7 บริษัท จำนวนเงิน 143.53
ล้านบาท และมีภาระค้ำประกันจำนวน 25 บริษัท เป็นเงิน 527.79 ล้านบาท รวมเป็นเงิน
671.32 ล้านบาท เป็นผลให้ภาระเงินทั้ง 2 ประเภท ลดลงจาก ปี 2543 47%